钦定古今图书集成/明伦汇编/皇极典/第203卷 > 宣公元年
## 钦定古今图书集成/明伦汇编/皇极典/第203卷 > 宣公元年

《春秋》：元年春，王正月，公即位。

《公羊传》：“继弑君不言即位”，此其言即位何，如其意也。

〈注〉桓公篡成君，宣公篡未逾年君，其义异，故复发传。〈疏〉解云：即桓元年传云“继弑君不言即位”，此言即位何，注云“据庄公不言即位”，彼传云“如其意也”，注云“弑君欲即位，故如其意也”，注云“弑君欲即位，故如其意，以著其恶”是也。若然，按礼未逾年之君，臣下为之无服，臣为君斩衰三年，诚实自异，何言

嫌其义异者，正以恻隐者相似故也。是以闵元年，何氏云“复发传者，嫌继未逾年君，义异故也。明当隐之如一” 是也。